钦定古今图书集成/历象汇编/历法典/第103卷 > 《新法历书一》 > 图
## 钦定古今图书集成/历象汇编/历法典/第103卷 > 《新法历书一》 > 图

便则以半弦当之为各半弦可当上下两弧故不过一象限而足也

如上图辛壬半弦当乙壬小弧亦当壬己甲大弧庚己半弦当乙己小弧亦当己甲大弧且一象限之外无切线而亦无割线故用半圈之全不如象限之半

也。

《大测表》不止有各弧之各度数，亦有其各分数。

欲极详，亦可析分为十、为六也，但少用耳。

作《大测表》，先定半径为若干分，愈多愈细。

凡割圆四线，大抵皆不尽之数。无论全数不尽，即以
畸零法命其分，亦不能尽。故《大测表》不得谓其不差，
但所差甚少，不至半径全数中之一耳。

假如半径为千万，表中诸线中不至差千万分之一
分，自一以内，或半或大或少，不能无差而微乎微矣。
故作表中半径，必用极大之数，最少者一万以上，或
至百万，千万或至万万可也。

七位即千万，八位即万万。

定半径之全数，即可求一象限内各弧各度分之半
弦。以此半弦可求得其切线、割线。

凡半径用，数少即差多。

如“用千，则差千之一；用万，则差万之一。”

用极大之数即难推。

如用万万以上，数极繁矣。

“今定为几何则可？”曰：“凡半径之数，其中之小分与半
弧度分之小分，大约相等而上之，即是中数。”

假如欲测有分之弧，问半径应定几何分？曰：“一象限
九十度，每度六十分，则一象限五千四百分。”又《古率》
圆与径之比例，大略为二十二与七，则象限弧与半
径之比例。若十一与七。

如左图周二十二四分之则一，象限为五又半；径七
二，分之则三又半。此二比例有畸零之数，故各倍之
为十一与七也。